Na temelju članka 35. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15), članaka 4. i 5. Pravilnika o uvjetima, opsegu i naknadi za obavljanje poslova utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave (Narodne novine, broj 1/17), te članka 28. Statuta Općine Ernestinovo („Službeni glasnik Općine Ernestinovo“ broj 1/13 i 4/13) Općinsko vijeće Općine Ernestinovo na 2. sjednici održanoj 29. lipnja 2017. donijelo je

**ODLUKU**

**o povjeravanju poslova Ministarstvu financija, Poreznoj upravi radi naplate**

**lokalnih poreza Općine Ernestinovo**

I.

Općina Ernestinovo povjerava poslove utvrđivanja, evidentiranja, nadzora, naplate i ovrhe lokalnih poreza Općine Ernestinovo i to poreza na potrošnju i poreza na kuće za odmor Ministarstvu financija, Poreznoj upravi.

Stvarno i mjesno nadležna ustrojstvena jedinica Ministarstva financija, Porezne uprave je nadležno porezno tijelo za utvrđivanje i naplatu lokalnih poreza, osim poreza na korištenje javnih površina.

II.

Za obavljanje poslova utvrđivanja, evidentiranja, nadzora, naplate i ovrhe radi naplate poreza iz točke I. ove odluke Ministarstvu financija, Poreznoj upravi pripada naknada u iznosu 5% od ukupno naplaćenih prihoda.

III.

Općina Ernestinovodaje ovlast Financijskoj agenciji zaduženoj za raspoređivanje uplaćenih prihoda korisnicima da naknadu Ministarstvu financija, Poreznoj upravi obračuna i uplati u državni proračun i to do zadnjeg dana u mjesecu za protekli mjesec.

IV.

 Odluka stupa na snagu osmog dana od dana objave u „Službenom glasniku“ Općine Ernestinovo.

KLASA: 410-13/17-02/1

URBROJ: 2158/04-17-2

Ernestinovo, 29. lipnja 2017.

Predsjednik

Općinskog vijeća

Krunoslav Dragičević